Lambafile harissa með möndlu og rúsínu-tabbouleh - Vinotek.is
Þú ert hér:Forsíða»Nýtt á Vinotek»Lambafile harissa með möndlu og rúsínu-tabbouleh
Lambafile harissa með möndlu og rúsínu-tabbouleh
21/07/2015 Nýtt á Vinotek, Uppskriftir
Harissa sem er í lykilhlutverki í þessari uppskrift er chili-mauk sem er mjög mikið notað í matargerð Maghreb-svæðisins í Norður-Afríkur, það er Túnis, Alsír og Marokkó. Það er hægt að fá harissa í dósum í nær öllum stórmörkuðum (það sem fæst hér er ekki eins sterkt og það sem yfirleitt er notað í t.d. Túnis) og það er líka hægt að gera sitt eigið harissa. Uppskrift af harissa finnið þið með því að smella hér.
Í marineringuna þurfum við eftirfarandi:
3 vænar msk harissa
4-6 maukaðir hvítlauksgeirar
Blandið öllu saman. Takið um 1/3 frá fyrir sósuna og veltið síðan kjötinu upp úr marineringunni. Látið marinerast í ísskáp í 2-3 klukkustundir eða lengur.
Í jógúrtsósuna þurfum við
1 dós af grísku jógurti
1/3 af harissamarineringunni
1 væn lúka af mjög fínt saxaðri myntu
Blandið saman og geymið í ísskáp þar til að sósan er borin fram.
Með lambinu berum við einnig fram tabbouleh úr couscous en í það þurfum við:
1 lúka ristaðar möndluflögur
2 dl súltanínur (ljósar rúsínur)
1 fínt saxaður tómatur
1 lúka saxaðar kryddjurtir, steinselja og/eða mynta
Byrjið á því að setja súltanínurnar (það má líka nota rúsínur) í skál. Blandði sítrónusafanum saman við ásamt sítrónuberkinum.
Setjið bökunarpappír á plötu og dreifið möndluflögunum á plötuna. Ristið þær í 180 gráðu heitum ofni þar til að þær byrja að taka á sig lit. Passið vel upp á að þær brenni ekki. Takið út og geymið.
Hitið olíu á pönnu og mýkið saxaðan laukinn í nokkrar mínútur á miðlungshita. Bætið þá vatninu út á pönnuna og leyfið suðunni að koma upp. Hrærið couscous saman við. Slökkvið á hitanum eftir um eina mínútu og látið standa á meðan að couscousið er að draga í sig vökvann og mýkjast. Þegar það er ekki lengur hart undir tönn er möndluflögum, súltanínu og kryddjurtum hrært saman við. Það er gott að setja smá af góðri ólífuolíu út í líka. Bragðið til með salti og pipar.
Grillið lambafile og berið fram með couscous og jógúrtsósunni.
grill grillað lambafile grillað lambakjöt Harissa Kjöt lamb lambakjöt Norður-Afríka
Fyrri greinCono Sur Pinot Noir Organic
Næsta grein Amarula Spice